Надежда Захариева
Липсваш ми

chitanka.info

Липсваш ми — безпомощен и силен.

Липсваш ми — свиреп или смирен.

Липсваш ми — жесток, любвеобилен,

нежен, груб, отчаян, окрилен.

Липсва ми нетрайната ти обич.

Липсва ми внезапната ти мъст.

Лудото ти бързане към гроба

и страха от хищницата пръст.

Липсва ми духът ти вулканичен

да изригне винаги готов

със безгрижието на езичник

и проклятие, и благослов.

Липсваш ми със вечната си болка,

че светът е тъй несъвършен.

Липсваш ми за да ти кажа колко

липсваш ти на живия ми ден.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.